**Izvadak iz**

**Z A P I S N I K A**

sa  60. sjednice Školskog odbora VII. osnovne škole Varaždin održane elektronskim putem, radi potrebe žurnog i neodgodivog postupanja.

Početak elektronske sjednice: 9.9.2020. u 14,00 sati

Završetak  elektronske sjednice:  9.9.2020. do 24,00 sati

**Sjednici su se odazvali**:  Valentina Vrbanić, Nikola Sedlar, Karmela Ožinger, Julijana Petrina

**Konstatacija predsjednika da sjednici prisustvuje dovoljan broj članova Školskog odbora.**

Predsjednik Školskog odbora Nikola Sedlar sazvao je sjednicu sukladno članku 47. Statuta VII. osnovne škole Varaždin  elektronskim putem, zbog žurnosti, te je predložio slijedeći

**Dnevni red:**

1. **Davanje prethodne suglasnosti za objavljivanje javnog natječaja za davanje u zakup školske sportske dvorane VII. osnovne škole Varaždin – utvrđivanje teksta natječaja**
2. **Imenovanje Povjerenstva za provedbu postupka davanja u zakup školsko sportske dvorane VII. osnovne škole Varaždin**
3. **Ostala pitanja i prijedlozi.**

Dnevni red se prihvaća jednoglasno.

**AD/1.**

Prelazi se na prvu točku dnevnog reda – **Davanje prethodne suglasnosti za objavljivanje javnog natječaja za davanje u zakup školske sportske dvorane VII. osnovne škole Varaždin – utvrđivanje teksta natječaja**

Predmet javnog natječaja je prikupljanje ponuda za davanje u zakup sportske dvorane veličine 727 m2 s popratnim sadržajem ( svlačionice, sanitarni prostor) u svrhu odvijanja sportskih treninga mlađih uzrasnih kategorija sportskih udruga Grada Varaždina, za potrebe sportskih klubova osoba s invaliditetom, za odvijanje sportskih i rekreativnih aktivnosti.

Prostor se daje u zakup na određeno vrijeme, u školskoj godini 2020./2021. – radnim nastavnim danima, od ponedjeljka do petka u vremenu od 17,00 do 20,30 sati.

Najniža cijena zakupa po jednom satu, 60 minuta je 200,00 kuna.

Iznimno, za mlađe uzrasne kategorije sportskih udruga Grada Varaždina koje su članice Zajednice sportskih udruga Grada Varaždina i sportskih klubova osoba s invaliditetom cijena zakupa sportske dvorane iznosi 80,00 kuna po satu.

Uz ponudu u kojoj se navodi prijedlog satnice ponuditelja je dužan dostaviti slijedeću dokumentaciju:

* preslika osobne iskaznice (za fizičke osobe koje predstavljaju grupu građana i fizičke osobe koje imaju registrirani obrt ili obavljaju samostalnu profesionalnu djelatnost),
* presliku izvatka iz odgovarajućeg registra ne starijeg od 30 dana od dana objave javnog natječaja (sudski - obrtni registar ili odgovarajući upisnik),
* za mlađe uzrasne kategorije sportskih udruga Grada Varaždina, potrebno je dostaviti i potvrdu da su članice Zajednice sportskih udruga Grada Varaždina, ne stariju od 30 dana od dana objave javnog natječaja.

Dostavom ponude na natječaj svi ponuditelji dali su privolu VII. osnovnoj školi Varaždin za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

Rok za dostavu ponuda je 17. rujna 2020. godine do 12,00 sati.

Ponude se ne otvaraju javno.

Tekst natječaja u prilogu.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**Zaključak:**

**Školski odbor jednoglasno daje prethodnu suglasnost za objavljivanje javnog natječaja za davanje u zakup školske sportske dvorane VII. osnovne škole Varaždin i utvrđuje teks natječaja. Tekst utvrđenog natječaja u prilogu.**

**AD/2.**

Prelazi se na drugu točku dnevnog reda - **Imenovanje Povjerenstva za provedbu postupka davanja u zakup školsko sportske dvorane VII. osnovne škole Varaždin**

Prijedlog o imenovanju Povjerenstva za pripremu i provedbu postupka davanja u zakup školske sportske dvorane VII. osnovne škole Varaždin predlaže se:

za predsjednicu Povjerenstva: Julijana Petrina

za članove Povjerenstva: Karmela Ožinger i Nikola Sedlar

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**Zaključak:**

**Školski odbor jednoglasno imenuje Povjerenstvo za pripremu i provedbu postupka davanja u zakup školske sportske dvorane VII.osnovne škole Varaždin**

**Za predsjednicu Povjerenstva: Julijana Petrina**

**Za članove Povjerenstva: Karmela Ožinger i Nikola Sedlar**

**AD/3.**

Prelazi se na treću točku dnevnog reda – **Ostala pitanja i prijedlozi**

**Ostalih pitanja i prijedloga nije bilo.**

**Kako je dnevni red iscrpnjen, predsjedni Školskog odbora zaključuje sjednicu.**

**Ovaj zapisnik ima tri stranice.**

**Zapisnik vodila: Predsjednik Školskog odbora:**

**Renata Beljšćak Nikola Sedlar**

**KLASA: 003-06/20-01-21**

**URBROJ: 2186-91/20-01-2**